|  |
| --- |
| **NOTA INFORMATIVĂ  la contractul Nr. 05/02-04/332 din 01 noiembrie 2022, Lot 3 de Elaborare ”Instrucțiuni privind evidența tehnică a drumurilor”** |
| Evidența tehnică a drumurilor și pașaportizarea acestora, precum și starea acestora (atât actuală, cât și istorică) este o caracteristică cheie a oricărui sistem de management al activelor. Astfel de evidență nu doar formează banca pentru datele inițiale, care vor conduce procesul de optimizare, dar oferă și date proiectantului de intervenții care le folosește pentru a selecta cele mai potrivite tehnologii și pentru a identifica orice risc asociat cu alternativele.  Prezentul Cod stabilește tipurile, frecvența și domeniul de aplicare a activității de pașaportizare și evidență tehnică a drumurilor publice.  Obiectivele acestui Cod practic sunt:  - stabilirea cerințelor pentru elaborarea și actualizarea pașapoartelor drumurilor (sectoarelor de drumuri);  - determinarea componenței, frecvenței și tipurilor lucrărilor de pașaportizare;  - stabilirea procedurii de integrare a pașapoartelor electronice a drumurilor în sistemul GIS;  - eficientizarea obținerii datelor privind parametrii și caracteristicile drumurilor și structurilor rutiere folosind sisteme de telecomunicații.  La elaborarea și actualizarea pașaportului drumului, trebuie recunoscut că drumul este o proprietate complexă și este un complex de elemente structural articulate și componente separate care au durate de viață diferite și sunt luate în considerare ca elemente separate.  Scopul Documentului este:  - elaborarea unor principii și reguli uniforme în domeniul pașaportizării drumurilor și a tronsoanelor acestora;  - furnizarea de informații fiabile în toate etapele ciclului de viață al drumurilor referitoare la existența, numărul de elemente ale drumurilor, caracteristicile și parametrii acestora;  - asigurarea integrării informațiilor cuprinse în pașaportul rutier cu regulile de evidență a proprietății incluse în componența drumurilor;  - stabilirea unor principii uniforme pentru întocmirea documentelor tehnice pentru drumuri în scopul înregistrării corecte;  - asistența în păstrarea scopului funcțional al complexelor tehnologice rutiere.  Prezentul normativ se recomandă tuturor factorilor implicați în procesul de administrare și gestionare a drumurilor publice.  Specialist principal  G. Curilina |